Nils Nilsen Hilsen

Nils Nilsen Hilsen (født. 20. mai 1794 i Modum, død 25. jul. 1872 i Lier) var en kirkesanger, klokker og politiker fra Modum. Han ble i 1821 ansatt som kirkesanger i Frogner, Lier og bodde i starten på Hafskjold, men flyttet i 1824 inn i den nybygde klokkergården på husmannsplassen Nordre Hegg, som ble utlagt til klokkergård 10. januar 1824. Plassen ble i den sammenheng gjerne kalt for Klokker-Hegg. Nils Nilsen Hilsen ble den første klokkeren på bruket, her bodde han sammens med sin kone Tolline Ottersdtr. Solberg (1805-1835) og deres barn: Maren Dortea, Elise Marie, Nils Otto, Nora, Tora, Hans Johan. Da han flyttet inn her ble det straks bygd nye hus her. Hilsen hadde mange tillitsverv, og var ordfører av Lier i tidsrommet 1842–43 og 1848–51. Da han døde i 1872 fikk hans etterlatte bo på klokkergården til l. mai 1873. Den neste klokkeren var kirkesanger Torgeir Johansen Lunde ( født 1834 i Gausdal)  som fikk i gang skolen igjen året etter.

Referanser 

Personer fra Lier kommune
Ordførere i Lier